SUID-AFRIKAANSE RADIOLIGA NUUS VIR SONDAG 1 APRIL 2018 


Goeiemêre en welkom by die weeklikse nuus uitsending van die Suid-Afrikaanse 
Radioliga, gelees deur (jou naam, 
roepsein en OTH) 


Die Suid-Afrikaanse Radioliga saai elke Sondag nuus bulletins in Afrikaans sowel 
as Engels om 08:15 en 08:30 Sentraal Afrika Tyd onderskeidelik uit op HF sowel 
as op verskeie BHF- en UHF-herhalers. Die bulletin word deur ZSGJPL via 
Echolink herlei. `n Potgooi is ook beskikbaar op die Liga se web tuiste. 


`n Oudio opname sowel as `n teks weergawe kan van die Liga se webblad, 
www.sarl.org.za,afgelaai word, en jy kan ook daar inteken om nuwe bulletins 
per e-pos te ontvang. 


In die nuus vandag; 
REGISTRASIE VIR DIE 2018 SARL AJV 


NA 37 JAAR VAN ONAKTIWITEIT ONTVANG NASA REAKSIE VAN DIE 
VOYAGER 1 RUIMTETUIG 


en 
GROOT METEOOR STORT SEISOEN BEGIN HIERDIE MAAND 

Bly ingeskakel vir meer inligting oor hierdie en ander interessante nuusitems. 
REGISTRASIE VIR DIE 2018 SARL AJV 


Die Nasionale Konvensie-organiserings komitee van die Pretoria Amateurradiok- 
lub wil graag die lede bedank wat reeds hul AJV-registrasievorms ingedien het. 
Terselfdertyd versoek PARK alle lede wat van plan is om die AJV by te woon en 
wat nog nie hul registrasievorms gestuur het om dit dringend te doen nie, sodat 
ons die hoof telling vir die AJV, middagete en Toekenningsdinee kan finaliseer. 


PARK moet die finale getalle met die Byeenkoms Koërdineerder by die Farm 
Inn bevestig op die laatste teen 12 April 2018. Die AJV registrasievorm en 
verwante inligting is beskikbaar op die Liga se webtuiste. Vir meer inligting, 
kontak gerus vir Etienne Naude by etienne@afrigrid.com of skakel hom op 082 
553 0542. 


Indien jy nie die Algemene Jaarvergadering kan bywoon nie, gee asseblief jou 
volmag stem aan 'n lid wat sal bywoon. 


DRIE KOMPETISIES VOLGENDE WEEK 


Die eerste been van die gewilde SARL 80 meter @SO Geselligheid vind plaas 
op Donderdag 5 April 2018 vanaf 17:00 tot 20:00 UTC op die lug met foon 
aktiwiteit tussen 3 603 tot 3 650 en 3 700 tot 3 800 kHz. Let asseblief daarop 
dat die segment 3 651 tot 3 699.99 KHrz kompetisie vry is. Die uitruiling is 
jou roepsein, `n RS-sein verslag en jou naam. Jy kan deelneem as 'n enkele 
operateur stasie of as `n kort-golf luisteraar. Jy kry 10 punte vir elke kontak 


met `n Suid-Afrikaanse stasie en 15 punte vir elke kontak met `n stasie buite 
Suid-Afrika. Logstate moet SLEGS in MS Excel formaat ingedien word teen 12 
April 2018 per e-pos aan zs5lp@vodamail.co.za. 


Die eerste RaDAR Uitdaging vir 2018 vind plaas op Saterdag 7 April 2018 van 
00:00 tot 23:59 UTC. Alle amateur bande word toegelaat, insluitende kruisband 
kontakte via amateur radio satelliete en alle modusse - gelykgolf, ESB, FM of 
enige wettige amateur radio digitale modus. Die uitruiling is jou roepsein, jou 
naam, `n RS(T) verslag en ruitvierkant. Logstate moet ingedien word teen 14 
April 2018 en per e-pos aan edleighton@gmail.com gestuur word. 


Die eerste SARL BHEF/UHF Digitale kompetisie met RTD/PSK/WSJT, maar 
nie beperk tot hierdie modusse nie, vind plaas vanaf 10:00 UTC Saterdag 7 
April 2018 tot 10:00 UTC Sondag 8 April 2018 met aktiwiteit op 6, 4 en 2 
meter, 70 en 23 cm en hoër. Jy kan deelneem as 'n enkel operateur stasie, 
`n multi-operateur stasie, `n draagbare/veldstasie of `n beperkte 4 uur-stasie. 
Kontakte moet tweerigting wees. Die BHF/UHF logstaat en opsommingsblad 
is beskikbaar in MS Excel formaat op die Liga se webwerf en logstate moet 
ingedien word teen 16 April 2018 per e-pos aan contest@sarl.org.za. 


Raadpleeg asseblief die 2018 SARL Blouboek vir al die inligting oor hierdie drie 
kompetisies. 


NA 37 JAAR VAN ONAKTIWITEIT ONTVANG NASA REAKSIE VAN DIE 
VOYAGER 1 RUIMTETUIG 


Die stukrag toestelle aan boord van die Voyager 1 ruimtetuig het gedoen wat 
ons gedink het onmoontlik was. Na 37 jaar van onaktiwiteit, het NASA sopas 
die reaksie van die ruimtetuig 20 miljard kilometer weg ontvang, het NASA in 
'n verklaring op sy webwerf gesê. Voyager 1 is NASA se verste en vinnigste 
ruimtetuig. Dit is op 5 September 1977 gelanseer. Met 40 jaar, 6 maande en 
14 dae diens tot 19 Maart 2018, maak die ruimtetuig gebruik van klein toestelle 
genaamd “thrusters” om homself te oriënteer, sodat dit met die Aarde kan 
kommunikeer. Hierdie stukrag toestelle brand in klein pulse vir millisekondes, 
om die ruimtetuig subtiel te draai sodat sy antenna na ons planeet wys. Nou 
kan die Voyager-span ʼn stel van vier stukrag toestelle gebruik wat sedert 1980 
onaktief is. 


“Met hierdie stukrag toestelle wat nog steeds na 37 jaar funksioneel is, kan 
ons die lewe van die Voyager 1 ruimtetuig met twee tot drie jaar verleng,” het 
Suzanne Dodd, projekbestuurder van Voyager by die NASA se Stralingslabora- 
torium (JPL) in Pasadena, Kalifornië gesê. “Die Voyager-vlugspan het dekades- 
oue data uitgegrawe en die sagteware nagegaan wat in 'n verouderde rekenaar- 
taal gekodeer is, om seker te maak dat ons die stukrag toestelle veilig kan toets,” 
het Chris Jones, hoofingenieur by JPL, gesê. 


SDR WERKSWINKEL OP 5 MEI 


Die volgende AMSATSA/SARL SDR werkswinkel word op 5 Mei 2018 by die 
Nasionale Amateur Radio Sentrum in Gauteng gehou. Die program sluit in: 


die opstel van jou stasie na die bediener om outomaties jou data op te laai, 
watter tipe antennas om te oorweeg, `n in-diepte bespreking met Vince Harrison, 
ZS6BTY, en `n inleiding tot GNU Radio. Die registrasiefooi is R50 vir SARL 
en AMSATSA lede en R100 vir nie-lede. Meer inligting en die registrasievorm 
kan gevind word op www.amsatsa.org.za. 


Jy luister na `n nuusbulletin van die Suid-Afrikaanse Radioliga. 
WORD RADIO AKTIEF OP `N ANDER MANIER 


Die SARL sal binnekort `n 3-minuut tydgleuf op LM Radio betrek. Dit sal in 
die middel van Saterdagoggend op 702 kHz AM vanuit Johannesburg uitgesaai 
word. Die SARL nooi alle jong radio amateurs uit om `n WhatsApp spraaknota 
te stuur. Los `n nota waaroor jy sê jy dink dat amateur radio “koel” is of 
“Amateur radio is koel want dit gebruik nuwe tegnologieë” (Gebruik jou eie 
woorde. Begin jou spraaknota met “ek is, jou naam en roepsein.” Die spraaknota 
moenie langer as 1 minuut wees nie. Stuur jou spraaknota na 076 402 1464. Jy 
mag dalk net die volgende radio ster wees. 


ROWER WAARSKUWING 


Francois Botha, ZS4X, het die SARL-kantoor en SARL-nuus in kennis gestel 
dat sy ou roepsein, ZS6BUU, deur `n rower stasie op die FT8-modus gebruik 
word. OKOSA het bevestig dat ZS6BUU nie weer uitgereik is nie. 


RADIO AMATEUR PUBLISEER SY EERSTE BOEK 


Martin Schwella, ZS4AMGC, is `n bekende illustreerder in Bloemfontein. Hy het 
sy eerste boek “Die Ware Wenner” gepubliseer. 'Toe sy vrou Simoné swanger 
geword het, het Martin besluit om `n boek vir sy nuwe seun te skryf. Hy is nou 
besig met `n tweede boek. As jy op soek is na boeke vir jou jong kinders of 
kleinkinders, kontak Martin, ZS4MC. Die boeke is beskikbaar in Afrikaans en 
Engels. 


GROOT METEOOR STORT SEISOEN BEGIN HIERDIE MAAND 


Daar is 10 groot meteoor storte met sigbare sterte van 15 per uur of meer wat 
in April begin en aan die begin van Januarie volgende jaar eindig. Die groot 
meteoor storte met hul piek datums en maksimum sigbare sterte word hieronder 
gelys: 

Lyrids: 22 April (20 sterte) Eta Aguarids: 6 Mei (50 sterte) Bedagse Arietids: 
7 Junie (50 sterte) Suidelike Delta Aguarids: 28 Julie (25 sterte) Perseids: 12 
Augustus (120 sterte) Draconids: 8 Oktober (daglig, seldsaam sigbaar het 
'n 3-minuut 3-rigting FM kontak gelewer op 50 MHz) Orionids: 21 Oktober 
(15 sterte) Leonids: 17 November (15 sterte - elke 33 jaar kan bykans voort- 
durende sterte voortbring gedurende sy piek periode) Geminids: 14 Desember 
(120 sterte) Ouadrantids: 8 Januarie (120 sterte) 


Baie groot meteoor storte word sigbaar weke voor hul piek periodes en verval 
dan oor die volgende paar weke terwyl ander slegs 'n dag of wat voor en na 


hul piek periodes verskyn. Klein meteoor storte kom daagliks voor, maar piek 
vroeg in die oggend en maak digitale kontakte op 50, 70 en 144 MHZ moontlik. 
Daar is tans 95 meteoor storte, groot en klein, teenwoordig reg deur die jaar. 


UITSLAE VAN DIE SARL BHF/UHF ANALOOG KOMPETISIE 


Die uitslae van die eerste been van die SARL BHF/UHF Analoog kompetisie 
gehou op 10 en 11 Maart 2018 is vrygestel. 


Carl Minne, ZS6CBGO, is die algehele wenner met 165 542 punte en hy is die wen- 
ner van die basisstasie, enkel operateur kategorie. Christo Greyling, ZR6AUI/4, 
met 80 709 punte is die wenner van die Veldstasie-kategorie. Jacgues Louw, 
ZSAWW, met 66 220 punte is die wenner van die Beperkte 4-uur-kategorie en 
die Kaapse Radio-groep, ZS1CRG, met 36 354 punte is die wenner van die 
Klub/Multi-operateurs kategorie. Die volledige stel uitslae is beskikbaar by 
www.sarl.org.za/public/contest results/contestresults.asp 


SARL DIGITALE KOMPETISIE UITSLAE 


Slegs vyf logstate is ontvang. Die uitslae van die SARL Digitale Kompetisie wat 
op 25 February gehou is, is as volg: 


Allan Saul, ZS1LS, met 267 punte is die wenner gevolg deur Jess Clark, ZS6JES, 
met 204 punte, Jan Botha, ZS4JAN met 201 punte, Theunis Potgieter, ZS2EC, 
met 119 punte en Pieter Jacobs, V51PJ, met 6 punte. Baie geluk Allan! 


HEF VOORTPLANTINGSVOORSPELLING 


Hannes Coetzee, ZS6BZP, berig dat die verwagte sonaktiwiteitsvlak baie laag 
gaan bly. Daar is tans geen sonvlekke sigbaar nie en daar is ook geen kans vir 
sonfakkels nie. Diegene wat hul eie frekwensievoorspellings wil doen, kan 'n 
verwagte effektiewe sonvlektelling van een vir die week gebruik. Amateurs kan 
goeie openinge op die 15 tot 30 m bande verwag. Besoek gerus die webtuiste 
spaceweather.sansa.org.za vir meer inligting. 


Kom ons loer nou na gebeure vir die volgende paar weke: 


5 April die SARL 80 m @OSO Geselligheid 7 April die RaADAR Uitdaging 7 en 
8 April die SARL BHEF/UHF Digitale Kompetisie 13 tot 15 April die SARL 
Nasionale Konvensie in Pretoria 18 April Wêreld Amateur Radio Dag 21 April 

die Herfs ORP Kompetisie 22 April die ZS4 Naelloop en registrasie vir die 
Mei RAE sluit 5 Mei die SDR Werkswinkel by die NARS 


Om die bulletin mee af te sluit, `n opsomming van ons hoof berig: 


Die Nasionale Konvensie-organiserings komitee van die Pretoria Amateurradiok- 
lub wil graag die lede bedank wat reeds hul AJV-registrasievorms ingedien het. 
Terselfdertyd versoek PARK alle lede wat van plan is om die AJV by te woon en 
wat nog nie hul registrasievorms gestuur het om dit dringend te doen nie, sodat 
ons die hoof telling vir die AJV, middagete en Toekenningsdinee kan finaliseer. 


Dit bring ons aan die einde van hierdie bulletin. 


Die Suid-Afrikaanse Radioliga se nuusdiens nooi klubs en individue uit om nu- 
usbrokkies van belang vir radio amateurs en kortgolf luisteraars in te dien. 
Plaas nuusberigte indien moontlik, in beide Engels en Afrikaans op die Suid- 
Afrikaanse Radioliga webtuiste onder die 'news inbox” skakel nie later as die 
Donderdag wat die bulletin datum voorafgaan nie. 


Luister elke Sondagoggend om 10:00 Sentraal Afrika Tyd na “Amateur Radio 
Today”. Daar is herleiding op 7 082 kHz laer syband, 7205 en 17 660 kHz AM en 
verskeie herleidings op BHF en UHF frekwensies regoor Suid-Afrika. `n Potgooi 
deur Dick, ZS6RO, is ook beskikbaar. `n Heruitsending vind op Maandae om 
18:30 Sentraal Afrika Tyd op 3 230 kHz plaas. 


Ons ontvang graag jou seinrapporte, kommentaar en voorstelle, stuur `n e-pos 
aan artoday@sarl.org.za. Sentech borg die uitsendings op die nie-amateur frek- 
wensies. 

Jy het geluister na `n nuusuitsending van die Suid-Afrikaanse Radioliga, 
saamgestel deur Emile Venter, ZS6V, geredigeer deur Dennis Green, ZS4BS, en 


Die Afrikaanse Nuusspan groet nou en wens jou 'n mooi week toe. Totsiens. 


/EX 


